
HANES S. BREEZE. 


SAMUEL BREEZE a aned yn mhlwyf Llandi- 
nam, yn agos i Lanidloes, yn y flwyddyn 1772; 
a fedyddiwyd yn y Dolau yn 1793; daeth i 
gadw ysgol i'r Penryn-coch, yn agos i Aber- 
ì ystwyth, yn Medi, 1794; dechreuodd bregethu 
yno yn 1795; a ordeiniwyd yn gydweinidog â 
John James, yn Aberystwyth, Mehefin 12, 1803 ; 
a bu yn llafurus yno, a derbyniol iawn, hyd ei 
fynediad i Gastell Newydd Emlyn, lle y treul- 
iodd efe y rhan fwyaf o'i hanner blwyddyn ddi- 
| weddaf. Y mae llawer o dystion byw yno, ac 
yn y gymydogaeth, o'i lwyddiant yn nychweliad 
pechaduriaid, ac adeiladaeth yr eglwys. Efe a 
hunodd yn yr Arglwydd, Medi 28, 1812, mewn 
modd disymwth, gan lewygfa y parlys, yn 40 
mlwydd oed. Claddwyd ei gorff yn nghladdfa 
y Bedyddwyr yn Nghilfywyr, yn sir Benfro; a 
phregethodd yn ei gladdedigaeth, cyn codi allan, 

y Parch. Timothy Thomas, oddiar Ioan xi. 11: 


** Y mae ein cyfaill Lazarus yn huno.” Ac yn 
Nghilfywyr, y Parch. D. Saunders, oddiar 
Preg. vii, 2: “Gwell yw myned i dŷ galar, na 
myned i dŷ gwledd: canys hyny yw diwedd 
pob dyn; a'r byw a'i gesyd at ei galon.” 





MARWNAD, &c. 





1 GERLLAw Llanrwst, wrth deithio yma, 

Clywais newydd tryma' erioed, 

Fod Bnzzze gân angau wedi'i roddi 
Yn llwyr lonydd dan ei droed: 

Yr olwyn dorodd wrth y pydew, 
Merched cerdd ddystawent oll, 

R holl wythienau wedi'u hattal, 
A'r synwyrau aent ar goll. 


2 Y cawg aur a'r llinyn arian, 
A'r piser wrth y ffynnon glyd, 
Oll yn dattod, ac yn tori, 
Â SAM. oedd gwedi myn'd yn fud: 
Y tŷ'n cwympo ar yr enaid, 
Yntau'n dianc tua'r nen, 
Ac yn gado mangre'r ddaear 
I fyn'd i'r ardal draw i'r llen. 


3 'R haul dywyllodd, ffôdd goleuni, 
Ciliodd ser yr awyr lâs, 

— A dychwelodd y cymylau 
'R ol y gwlaw fu ar y ma's: 

Torwyd edau fain y bywyd, 

,. Oauwyd pyrth yr heol fawr, 

' Yr ysbryd hedodd at ei Berchen, 
A*r corff i'r pridd a syrthiai lawr. * 


A I 


* Preg. xli. 

4 Eglwys Castell Newydd Emlyn, 
Clywaist e'n cyhoeddi ma's, 
Fel âg udgorn mawr y Jubil, 
Anchwiliadwy olud gras: ; 
Gyda thi bu'n treulio'r Sabbath ! 
Olaf gafodd gyda ni, 
Mewn rhyw hwyl nefolaidd hyfryd, 
Yn son am angau Calfari. 





Yn y Dre' Fach fe gofir hefyd 
Âm ei bregeth olaf ef; 

Â phwy a wyddai, ond y Nefoedd, 
Na chlywid e' mwy dan y nef? 

Pwy dŷ fferm y bu e'n gorphen 
Ei lafur ar y Sabbath mawr? 

Sabbath agos iawn i ardal 
Tragwyddoldeb têg ei wawr. 


Dydd Llun yn 'chwaneg gwelodd fore, 
Yr ola” rifai'r Nefoedd wen: 
Cyn myn'd allan fe addolai z 
Gyda'r teulu îs y nen; 
Ond cyn pryd yr aberth hwyrol, 
Yr oedd ef gwedi newid tre'; 
Cyrhaeddodd Salem draw cyn swper— 
Mae'r Iesu yno'n llanw'r lle. 


Chwi glefydau dan awdurdod, 
Sydd yn cerdded yn y bla'n, 
Beth oedd enw eich pen-cadben 
A saethodd at ei berson glân? 
4Apoplezy mawr, neu'r parlys, 
Mewn moment a'i diffrwythodd e', 
Nes oedd ei gorff yn meíhu symud 
Mwy na marw yn y lle. 

8 Mae fy meddwl mewn rhyw syndod, 

Gyda'r cerbyd* aeth ag ef 

I fewn i'r tŷ lle cafodd huno, 
O'r lle y deffrodd yn y nef; 

Gweled yno y ddau Ddoctor 
Yn rhoddi'r olwyn yn ei lle, 

I daflu'r gwaed trwy bibau'r galon : 
Ond yn ofer medd y Ne'. 


9 Rhaid oedd i ddyfais y meddygon 

Fethu cadw Breeze yn fyw, 

O herwydd d'od y dydd a drefnwyd 
Iddo fyn'd at Iesu gwiw: 

Am un-ar-ddeg dydd Llun yn union, 
Y tarawyd dan ei fron, 

Ac am bump prydnawn ffarwelodd 
A holl wrthddrychau'r ddaear hon. 


10 Yn fy meddwl 'rwyf yn crwydro, 
A'm holl gyneddfau dan ryw bwys, 
'Fyny, waered, *r hyd y ^stafell, 
Lle'r oedd yn gorwedd dan ei grwys;f 


TU —_———_——. -N ss 


* Yr oedd Breeze yn pregethu, y Sabbath olaf ag y 
bu ar y ddaear hon, yn y Castell N ewydd am 10, yn y 
Dref Fach am 3, ac mewn rhyw dŷ fferm yn y gymyd- 
ogaeth hôno am 6. Yr oedd rhyw arddeliad tra nerthol 
a neillduol ar ei bregethau hanner blwyddyn cyn iddo Â 
farw, fel y gwnaeth lawer mewn ychydig amser, Gwedi 
gweddio gyda'r teulu bore dydd Llun, cychwynodd 
adref; ond tarawodd y parlys ef, fel mai mewn cerbyd 
yr aed âg ef idŷ Mr. Davies, o'r Bank, lle y bu ef 
farw. 

T Dywedir yn y Deheudir, pan y byddo corff marw 
yn ei amdo, “eifod yn gorwedd dan ei grwys.? Ar- 
ferid, yn nyddiau Pabyddiaeth, osod llenllian wen, â 

Edrych fyth, ac edrych hefyd 
Ar ei wyneb yn yr arch, 
Gan anadlu mân riddfanau 
I borth y nef mewn sel a pharch. 


11 Daeth dydd Mercher, dydd cynhebrwng, 

Roi i'w orwedd yn y bedd, 

Draw yn mynwent lâs Cilfywyr, 
Yno dodwyd ef mewn hedd; 

Chwe chant o bobl a'i danfonodd 
I mewn i dŷ ei artref hir; 

Trist a phrudd oedd eu hwynebau 
O hiraeth am ei golli'n wir. 


12 Yn Nghilfywyr, yn y fynwent, 
Y gorwedd llawer gŵr dilys, * 
George Rees o'r Cilgwyn, ŵr ffyddlonaf, 
A'r anwylaf gyfaill Breeze; 
Rho'wch arwydd cleddyf fel beddargraff, 
Canys milwyr fuont hwy, 
A llun y corf a fu'n cyhoeddi 
Y jubil am y marwol glwy'. 
HL 
llun croesau arni, ar gyfer y corff marw; o herwydd 
paham tybia rhai mai oddiwrth y gair croesaw y mae y 
gair yn farddu: ond tybia ereill mai craw-wŷs ydyw 
ystyr y gair, yn arwyddo fod yr enaid wedi cael gwŷs 
i ymddangos mewn barn. 

* Dilys yw gwirioneddol neu ddiamheuol. 

f Bedd âg arwydd y corn arno, Pa mor salw a di- 
sylwedd oedd y clod a fu i Julius Cesar, Alexander. 
Fawr, neu Hannibal penciwdod: Carthage enwog ynt 
Affrica, am eu holl fuddugoliaethau yn y rhai y buont; 
yn foddion i ddystrywio yn lle achub dynion! Ond” 
Thoddes Duw fendith ar weinidogaeth y gwŷr uchod i 
goncwerio Satan a phechod, a chyhoeddi gollyngdod i 
gaethion marwolaeth yn y Deau a'r Gogledd, 

13 Mewn ty o bridd y mae e'n gorwedâ, 
Heb glywed sŵn na chynhwrf maith 
Yr udgorn euraidd yn y pulpit 
Yn galw'r bobl at eu gwaith; 
Bloedd medelwyr Iesu wrth gasglu 
Yr ysgubau yn y ma's, 
Yn ei ymyl, er hyn ni chyfyd 
O'i feddrod yn y ddaear lâs. 


14 Caiff cym'dogaeth hen Gilfywyr 
Yru eu ceirt a thrin y byd, 
Gyru'r ychain i aredig, 
Ond ef yn ddystaw ac yn fud ; 
Yn nhir anngho'n cysgu'n llonydd, 
Heb ddim chwyrnu yn ei hân,* 
Mae nes delo'r Iesu ei hunan 
I'w godi i'r lan ar nefol lun. 


15 O Glan Teifi, a'i glyn tawel, 
Ni chewch glywed byth mo'i lais 
Megys taran ac fel telyn,— 
Cael Iesu i fyny oedd ei gais : 
Rhoed peroriaeth yn y beddrod, 
Rhoed awdurdod yn y pridd; 
Ei ddoniau ef, oedd yn ardderchog, 
Sydd yn gorwedd o dan gudd. 


* Yr oedd ef mewn bywyd yn arferol â chwyrnu yn 
boenus iawn wrth gysgu. Dichon fod hyny yn arwyddo 
fod yllewygfeydd afnont yn angau iddo yn aros er's 
blynyddau lawer yn ei .waed ef. “Gosodwyd i ni 
farw:unwaith.” 


â 


s 


i :î Yr oedd mwy o beroriaeth naturiol yn perthyn iddo 
nag.un dyn a glywais i:yn canu erioed. 
B 

16 Dywaid angau glâs, â'th gleddyf, 
Pam y toraist ieuanc ŵr, 
Un ychydig wedi deugain, 
A grym ei gorff fel cadarn dŵr? 
Pam na b'asit di yn symud 
Y rhai sy gwedi treulio eu nerth, 
Ac yn griddfan gan afiechyd, 
Wrth ddringo fyny'r creigiau serth ? 


17 “Gŵr wyf fi sy dan awdurdod 

“ Yr Iesu hwnw fu'n y bedd; 

“ Rhaid imi symud, pryd y myno, 
“ Ei blant o'r byd i'r nefol wledd ; 

“ Ac oriau Breeze nid o'ent yn cyraedd 
“Ddim yn rhagor yn y byd, 

«< Ac oedi wneis nes oedd e'n addfed, 
“ Megys ysgafn lawn o ŷd.” 


18 Aberystwyth, lle bu'n aros 
Lawer blwyddyn faith yn nghyd, 
Yn pregethu i'r trigolion, 
A'r dyeithriaid yn y byd: 
Saeson pell o ganol Lloegr, 
I'r ymolch-leoedd cyrchent hwy; * 
Wrth wrando Breeze ca'dd rhai adnabod 
Yr olchfa sy mewn marwol glwy”. 


19 'Tal-y-bont sy'n awr yn griddfan, 
Penryn hefyd dan y loes, 





* Y mae ymgyrchfa gan luaws o'r Saeson i Aber- 
ystwyth yn flynyddol i ymdrochi yn y môr. Yr oedd 
rhai o honynt yn cael eu denui ddyfod i wrando Breeze 
yn pregethu Saesonaeg; canys yr oedd yn dra rhigyl 
yn yriaith hôno: a bu yn offeryn i alw rhai o honynt 
at Grist. 

O achos colli casglwr grawnion 
O'r grawn-sypiau ar y groes: 
Ffarwel bellach, gall ef dd'wedyd, 
I'r absenau cas yn nghyd, 
D' weyd cyfrinach, a'r athrodi, 
A gafodd yma yn y byd. 


Mae ef heddyw wedi dianc 
Allan o lochesau'r llew, 
Mynyddau ffyrkig y llewpardiaid, 
A'r serth greigiau blin o rew— 
'Ffeithiodd ar ei sel a'i gariad, 
Nes gwan-galoni yn y lle; 
Cilio wnaeth i'r Castell Newydd, 
I gael llonydd dan y ne'. 


Pan ddaeth yno, gwedi'i faeddu 
Yn Hermon ac yn Senir gre', 
Daeth rhyw nerthoedd a chref awel 
Gydag ef o Salem le; 
Dagrau redodd yno'n amal, 
C'lonau celyd aeth yn friw, 
Ca'dd llawer wel'd gogoniant Iesu, 
Yn berffaith ddyn a pherffaith Dduw. 


Eglwysi Môn, yn eitha'r Gogledd, 
Sy heddyw'n gwisgo'r llian sach, 

Wrth gofìo Breeze uwchben cynifer 
Yn dyrchafu'r Baban bach 

Ga'dd ei eni draw yn Methle'm, 
Mewn natur o'r un fath a ni, 

Ac a fu farw yn goncwerwr 
Ar ben mynydd Calfari. 


Liverpool a Llundain hefyd 
Fu'n ei wrando gyda blas, 

Saeson, Cymry, ac Ysgotiaid, 

Yn datgan am oludoedd gras, 
Nes oedd dagrau fel pistyllau 

O lygaid Sais yn cwympo lawr, 
Pan oedd Aberth pen Calfaria 

Yn dangos mewn gogoniant mawr. 


24 Sir Gaernarfon a Sir Ddinbych 
Ni chânt glywed mo'no ef, 
A'r olew euraidd yn ymdywallt 
O bibellau trefn y Nef: 
Maesyfed, Meirion, a Threfaldwyn, 
Ni chânt sain ei araeth gref, 
Megys drwm neu udgorn arian, 
Wrth gario baner Brenin nef. 


29. Ei ragoriaeth fel pregethwr* 
Ar holl Gymry oll o'r bron, 
Oedd yn ngwedd ei wyneb siriol, ** 
A sŵn ei lais fel rhuad tôn: 


* Yr oedd Breeze yn areithydd da_yn y ddwy iaith, 
Cymraeg a Saesonaeg. ba mor ddifudd yn ngwyneb 
tragwyddoldeb yr ymddengys cân Homer, y bardd 
Groegaidd, ac areithiau clodus a gorchestol Demos- 
thenes, wrth eu cydmharu â phregeth iachus, fywiog, 
danllyd, yn dwyn i'r goleuni, mewn gwawr o sirioldeb 
dwyfol, ddirgelion ein hiachawdwriaeth! Cafodd Breeze 
y fraint o bregethu felly lawer gwaith, erllawenyddini. 

T Yr oedd gwynebpryd Breeze yn lân-dêg naturiol, 
ac yn cael ei wedd-gyÍnewid yn dra siriol wrth bregethu. 
Wrth draethu am bethau bygythiol, yr oedd gwedd ei 
wyneb yn gerwino ac yn duo fel y nos, a'i ddau lygad 
mawr fel yn melltenu; ond* pan yn cyhoeddi Orist a'i 
ras, yr oedd ei lygaid fel dwy seren siriol ar noswaith o 
rew cadarn, yn gwingo yn oleu danllyd, fel yn gwreich- 
ioni o gariad a thynerwch, a'i holl wyneb wedi ei 
wisgo â sirioldeb, mwyneidd-dra, a scrchogrwydd, 
gydag amrywiaeth tra hynod yn ei lais. 

Yn y ddau beth hyn rhagorai 
Arbob un a glywais i 
Yma yn mhulpudau Cymru 
Î Yn traethu am angau Calfari. 


26 Weithiau byddai'i lais e'n hynod, 
Fel pe b'asai Sinai fryn 
M^ Yn taranu ac yn mygu 
Fel y bu ef gynt yn llyn; 

Bryd arall byddai yn Golgotha, 
Lle caed y goncwest fawr cyn hyn, 

A'i eiriau megys gwlith o Hermon 
Yn gap a tho ar Seion fryn. 


27 Btâm inau gydag ef yn teithio 
Yn mheryglon y llif-ddŵr, 
Ac weithiau yn y rhew a'r eira, 
Wrth fyned dros y Canol-ŵr; 
Draw yn nentydd Aberystwyth, 
A Chader Idris oer ci gwawr, 
A Yn y Traeth Mawr ac yn y Bychan 
Buom bron â suddo lawr. 


î 28 Poethlyd oedd ei dymher natur 
'Tra fu yma gyda ni; 
Ond mae heddyw wedi ei buro 
Yn mhuredigaeth Calfari: 
Gwendidau * fu ar seintiau ereill, 
Ac felly'n ddiau yr oedd ef; 





* Yr oedd beiau yn perthyn hyd yn nod i Jonathamr 

yn gystal ag i Saul; ond nid yw Dafydd yn crybwyll 
eo Ond am eu rhinweddau yn y farwnad a wnaetli am eu 
* 'm Aaergwymp galarus trwy gleddyf y Philistiaid ar Gil- 
boa, yr hon yw y farwnad henaf yn y byd fe ddichon. 
Pan y mae Duw yn canmol ei bobl, ymae yn gwneyd. 

Ond fe'i golchwyd ac fe'i cânwyd 
Gan drugaredd rad y nef. 


29 Cyfaill calon oedd i'r drefen ì 

Luniwyd mewn cyfammod rhad, 

I olchi'r aflan, cânu'r Ethiop, 
Trwy rinweddau'r dwyfol wa'd; 

A holl weithrediad nefol Ysbryd 
Yn argyhoeddi dyn o'r bron; 

Rhoi ffydd yn Nghrist, a selio'r cyflwr 
Hyd ddydd gollyngdod seintiau llon. 





30 Brawd ffyddlonaf oedd e'n wastad, 

Yr oedd gonestrwydd yn ei rudd; 

Pob peth farnai e'n wirionedd 
A lefarai yn ddigudd; 

Eto nid oedd yn rhagfarnllyd, 
Ond carai e' bob rhan o'r nef 

A welai'n mhlith y pleidiau ereill 
Na pherthynent iddo ef. Aa 


31 Anwyl frawd, rhaid rhoddi ffarwel 5 

Iti hyd y bore mawr, 

Pan bydd corn a bloedd yr angel 
Yn codi fyny lwch y llawr: 

Trwy ras 'rwy'n dysgwyl gwel'd fy nghyfaill 
Yn dod i'r lan heb fod yn gloff, 

A'r gelyn olaf gwedi ei faeddu 
Gan y Prynwr anwyl hoff. 


CR A RE 


hyny hyd adref. Gwel siampl Job, pen. hb O A AF 
ddeliaist ti ar fy ngwas Job, nad oes gyffelyb iddo ar y 
ddaear, yn ŵr períîaith ac uniawn, yn ofni Duw; ac yn dii 
. eilio oddiwrth ddrygioni?” o 

32 Mae y ddaear yn dyeithrio 
Imi'n fwy o ddydd i ddydd; 
Colli brodyr yn yr eglwys, 
Colli cedyrn yn y ífydd; 
Colli Lewis, colli Evans, 
] — Colli Williams, colli ar frys, 
| Colli yn y De a'r Gogledd, 
Ac yn olaf, colli Breeze. 





33 Fel y pelican ei hunan 
Byddaf bellach, digon gwir, 
Mewn cymanfa'n cynyg ennill 
Rhai i ymwel'd â'r Gogledd dir: 
Yr oedd Breeze* yn hawdd ei ddenu 
I dd'od i gymanfâu y Norih, 
Ŵ Er fod yn llawer haws i ereill: 
Ond fe fu'r Arglwydd iddo'n borth. 


34 Mewn trallodau trist newyddion, 
Gwedi cerdded yn y bla'n 
O Gaerdydd i ben Caergybi, 
. Merthyr a_Brecheiniog lân, 
Abertawe a Llanelli, 
Sir Benfro a Chaerfyrddin fawr; 
^c Trwy Aberteifi oll mae griddfan 
Am ei osod yn y llawr. 


99 Llangefni, Capel Gwŷn, ac Amlwch, 
Sy'n galarugyda hwy; 
Tre Rhuthyn, Dinbych, a Phwllheli, 
MN Dolgellau, Wrexam, dan y clwy”; 














* Y mae cydnabyddiaeth ddiolchgar gan eglwysi y 
Gogledd iddo ef ac ereill am eu hymdrech i deithio i 
fynyi'w cymanfaoedd, Boed eu henw yn llyfr y bywyd. 

Nid oes ardal nad oes griddfan 

O'r Wyddfat- i'r Plumlummonjf mawr, 
Yn rhodio'n athrist.gan eu hiraeth, 

Yn brudd ac isel iawn eu gwawr. 


Dyn a gollwyd gynt yn Adda, 
Dyn a gadwyd yn yr Ail, 
Dyn a gafodd ei holl gyfoeth 
Ar y gwaelod, gadarn sail;, 
Un berthynai i'r cwmpeini, 
Drindod santaidd, 'Tri yn Un, 
Cafodd fywyd wedi ei guddio 
Yn gryno'n angau Mab y dyn. 
——_. .s ' '.. 


1 Oc! am enwog weinidog hy',—syml Brawd 
Samuel Breeze fwyngu; 
Och! un o fil, a chŵyn fu, 
Hydr was isod dros Iesu. 


2 Heddyw rhyfedd hawdd rhifaw,—o ddynion 
Di-ddaioni fel yn teithiaw; 
?Rol y dorf yn farwol draw, 
Pa'r golled weled ŵylaw? 


3 Seiniai, gawrai fel garw-un,—ei lais oedd 
A*i lwyswedd yn ddychryn 
*N Sinai—'Nghalfaria fryn 
Gweniadau ddigon wed'yn. 

4 ?Rol dawn Breeze mae'r wlad yn brudd,—0'i charu, 

» O'ch hiraeth i'r gwledydd, 

Hiraeth ac och.o'i herwydd, 
Gair dwfn o Gybii Gaerdydd. B.J. 





1 Yr Wyddfa ywy mynydd uwchaf yn sir Gaernarfon. 
ï Plumlummon ydyw enw mynydd tra uchel, ym 
sefyll yn rhyw le tua chydiad siroedd Aberteifi a 

Threfaldwyn. 


PAN a —— IDI DS ND DY 


A1bion Wasg :—J, Jones, Avgraffydd, Llanidloes. 





